รายการที่เกี่ยวโยงกัน 

ในปี 2546 มีรายการที่เกี่ยวโยงกันเกิดขึ้นกับบริษัท ดาต้าเจม จำกัด บริษัท เอ็น.เอส.บี จำกัด บริษัท ตรงสิน จำกัด และบมจ. เอเชียโฮเต็ลและบริษัทย่อย ดังมีรายละเอียดดังนี้

11.1 บริษัท ดาต้าเจม จำกัด

11.1.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ดาต้าเจม จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่และผู้บริหารบริษัทฯ ถือหุ้นเกินร้อยละ 10

(3) ประเภทธุรกิจ : พัฒนาและให้บริการในเรื่องเกี่ยวกับระบบคอมพิวเตอร์

(4) ผู้ถือหุ้นรายใหญ่ (% การถือหุ้น) : บริษัท พกกิม จำกัด 40.62%

นายสมบุญ ฟูศรีบุญ 16.67%

(5) รายการที่เกี่ยวโยงกันระหว่างบริษัทฯ กับ บริษัท ดาต้าเจม จำกัด มีลักษณะและมูลค่า ในปี
2546 และ 2545 ดังแสดงในหมายเหตุประกอบงบการเงิน บมจ. นำสินประกันภัย
สำหรับปีบัญชีสิ้นสุดวันที่ 31 ธันวาคม 2546

2.  เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯได้ทำรายการที่เกี่ยวโยงกันกับบริษัท ดาต้าเจม จำกัด เนื่องจากบริษัท ดาต้าเจม จำกัด เป็น Dealer จึงสามารถซื้อคอมพิวเตอร์และอุปกรณ์โดยได้รับส่วนลด บริษัทฯจึงมอบหมายให้บริษัท ดาต้าเจม จำกัด เป็นผู้จัดหาคอมพิวเตอร์และอุปกรณ์ ทำให้บริษัทฯ สามารถที่จะซื้ออุปกรณ์คอมพิวเตอร์ในราคาที่ต่ำกว่าราคาตลาดหรือราคายุติธรรม

คณะกรรมการบริษัทฯ ในการประชุมเมื่อวันที่ 26 กุมภาพันธ์ 2547
ได้รับทราบรายการที่เกี่ยวโยงกันระหว่างบริษัทฯ กับบริษัท ดาต้าเจม จำกัด ที่เกิดขึ้นในปี2546
เป็นมูลค่าตามรายละเอียดที่ปรากฏอยู่ในหมายเหตุประกอบงบการเงิน บมจ. นำสินประกันภัย
สำหรับปีบัญชีสิ้นสุดวันที่ 31 ธันวาคม 2546
ซึ่งกรรมการทุกท่านซึ่งเข้าร่วมประชุมคณะกรรมการบริษัทฯ ดังกล่าว
มิได้แสดงความเห็นคัดค้านรายการที่เกี่ยวโยงกัน นอกจากนี้ยังได้อนุมัติในหลักการให้บริษัทฯ
ซื้อคอมพิวเตอร์และอุปกรณ์ ในปี 2547 เป็นจำนวนประมาณ 2.60 ล้านบาท

บริษัทฯ จะมอบหมายให้บริษัท ดาต้าเจม จำกัด เป็นผู้จัดหาคอมพิวเตอร์และอุปกรณ์
หากยังสามารถที่จะจัดหาคอมพิวเตอร์และอุปกรณ์มาให้แก่บริษัทฯในราคาที่ต่ำกว่าราคาตลาด
โดยคณะกรรมการบริษัทฯ จะเป็นผู้พิจารณาให้ความเห็นชอบต่อการทำรายการที่เกี่ยวโยงกัน

11.2 บริษัท เอ็น.เอส.บี. จำกัด

11.2.1 รายละเอียดรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท เอ็น.เอส.บี. จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ถือหุ้นเกินร้อยละ 10

(3) ประเภทธุรกิจ : พัฒนาอสังหาริมทรัพย์

+-------------------------------+--------------------------------+----+
| (4) ผู้ถือหุ้นรายใหญ่ (% การถือหุ้น) : | บริษ                            | %  |
|                               | ัท เอ็น.เอส.อัลลายแอนซ์ จำกัด 62.50 |    |
|                               |                                | %  |
|                               | บริษัท พกกิม จำกัด 37.50           |    |
+-------------------------------+--------------------------------+----+

รายการที่เกี่ยวโยงกันระหว่างบริษัทฯกับ บริษัท เอ็น.เอส.บี. จำกัด มีลักษณะและมูลค่า ในปี 2546และ 2545 ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31 ธันวาคม 2546

11.2.2 เหตุผล ขั้นตอนในการอนุมัติ นโยบาย และแนวโน้ม

บริษัทฯได้ทำรายการที่เกี่ยวโยงกันกับบริษัท เอ็น.เอส.บี. จำกัด เพราะว่า เมื่อวันที่ 15 เมษายน
2537 บริษัทฯ ได้ทำนิติกรรมว่าจ้างให้บริษัท เอ็น.เอส.บี. จำกัด
ก่อสร้างอาคารสำนักงานของบริษัทฯ บนที่ดินที่บริษัทฯ เป็นเจ้าของกรรมสิทธิ์
ทั้งนี้โดยได้รับความเห็นชอบจากกรมการประกันภัยซึ่งมีข้อตกลงดังนี้

-   บริษัท เอ็น.เอส.บี. จำกัด มีสิทธิใช้ประโยชน์และให้เช่าพื้นที่อาคารนับแต่วันที่ 1 ธันวาคม
    พ.ศ. 2537 ถึงวันที่ 30 พฤศจิกายน พ.ศ. 2557 โดยมีสิทธิเก็บค่าเช่าหรือค่าตอบแทนใดๆ
    ได้เอง แต่เมื่อครบกำหนดอายุดังกล่าวแล้วบริษัท เอ็น.เอส.บี. จำกัด
    จะต้องส่งมอบพื้นที่อาคารคืนให้บริษัทในสภาพที่ใช้การได้ดี

-   บริษัทฯ ได้สิทธิใช้ประโยชน์ในพื้นที่รวม 5,058 ตารางเมตร และอาคารจอดรถ 1,275

  ตารางเมตรของอาคารนำสินประกันภัย รวมเนื้อที่ 6,333 ตารางเมตร โดยไม่ต้องเสียค่าเช่า
  แต่จะเสียเฉพาะค่าบริการ

ต่อมาบริษัทฯ ทำสัญญาเช่าพื้นที่อาคารเพิ่มเติม โดยใช้บริการของบริษัท เอ็น.เอส.บี. จำกัด
ตามปริมาณธุรกิจที่ขยายตัว โดยเช่าพื้นที่เพิ่มเติมอีก 709 ตารางเมตร

ในปี 2546 สัญญาเช่าพื้นที่อาคาร 628 ตารางเมตร ได้สิ้นสุดลงในวันที่ 31 มกราคม 2546
คณะกรรมการบริษัทจึงได้ประชุมเมื่อวันที่ 27 กุมภาพันธ์ 2546
อนุมัติให้ต่อสัญญาการเช่าพื้นที่ดังกล่าวกับบริษัท เอ็น.เอส.บี จำกัด โดยได้ทำสัญญาเป็นหนังสือมีอายุ
3 ปี ซึ่งกรรมการทุกท่านซึ่งเข้าร่วมประชุมคณะกรรมการบริษัทฯ ดังกล่าว ให้ความเห็นชอบ

อนึ่งบริษัทฯ มีสัญญาผูกพันในการใช้พื้นที่อาคารภายใต้ข้อตกลงระยะยาว ที่ทำไว้กับบริษัท
เอ็น.เอส.บี จำกัด หากมีความจำเป็นต้องขยายงาน ก็อาจจะต้องเช่าพื้นที่เพิ่มเติม
โดยจะต้องปฏิบัติตามข้อกำหนดของตลาดหลักทรัพย์แห่งประเทศไทย

11.3 บริษัท ตรงสิน จำกัด

รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ตรงสิน จำกัด

(1) ลักษณะความสัมพันธ์ : เป็นบริษัทย่อยของนิติบุคคลที่ถือหุ้นในบริษัทฯ เกิน ร้อยละ 10

(3) ประเภทธุรกิจ : นายหน้าประกันภัย

(4) ผู้ถือหุ้นรายใหญ่ (% การถือหุ้น) : บริษัท เอ็น.เอส.บี. จำกัด 95.20%

(5) รายการที่เกี่ยวโยงกันระหว่างบริษัทฯ กับ บริษัท ตรงสิน จำกัด มีลักษณะและมูลค่า ในปี
    2546และ 2545 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2546

    2.  เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯได้ทำธุรกรรมกับ บริษัท ตรงสิน จำกัด เพราะเคยทำธุรกิจกับบริษัท ตรงสิน จำกัด
มาเป็นเวลานาน และยังไม่เคยมีปัญหาที่มีนัยสำคัญ

บริษัทฯ มีนโยบายให้นายหน้าทุกรายทำธุรกิจกับบริษัทฯ เสมอภาคกัน ทั้งนี้ผู้บริหารบริษัทฯ
เป็นผู้อนุมัติธุรกรรมที่ทำกับบริษัท ตรงสิน จำกัด ตามขั้นตอนในการทำธุรกิจที่เป็นไปตามปรกติ
โดยอัตราค่าบำเหน็จในการทำธุรกรรมกับ บริษัท ตรงสิน จำกัด
เป็นอัตราที่ไม่แตกต่างจากนายหน้ารายอื่น ซึ่งไม่เกินอัตราที่กำหนดโดยกรมการประกันภัย

11.4 บมจ. เอเชียโฮเต็ล และบริษัทย่อย

11.4.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บมจ. เอเชียโฮเต็ล และบริษัทย่อย

(2) ลักษณะความสัมพันธ์ : กรรมการบริษัทฯ เป็นกรรมการของนิติบุคคลดังกล่าว

(3) ประเภทธุรกิจ : ธุรกิจโรงแรม

(4) ผู้ถือหุ้นรายใหญ่ (% การถือหุ้น) : บริษัท เอ.บี.เค เอ็นเตอร์ไพร์ จำกัด 57.98%

บริษัท เซียร์ พร็อพเพอร์ตี้ จำกัด 12.50%

บริษัท เซียร์ ไอซ์สเก็ต จำกัด 6.25%

(5) รายการที่เกี่ยวโยงกันระหว่างบริษัทฯ กับ บริษัท เอเชียโฮเต็ล จำกัด (มหาชน)
    และบริษัทย่อยมีลักษณะและมูลค่า ในปี 2546 และ 2545
    ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31
    ธันวาคม 2546

    2.  เหตุผล ขั้นตอนในการอนุมัติ นโยบาย และแนวโน้ม

รายการค้าที่เกิดขึ้นจากการทำธุรกิจตามปกติ สาเหตุที่บริษัทฯได้ทำธุรกรรมกับ บมจ. เอเชียโฮเต็ล
และบริษัทย่อย เพราะเคยทำธุรกิจกับ บมจ. เอเชียโฮเต็ล และบริษัทย่อยมาเป็นเวลานาน

การอนุมัติธุรกรรมกับ บมจ. เอเชียโฮเต็ล และบริษัทย่อยเป็นไปตามขั้นตอนในการทำธุรกิจตามปกติ
อัตราค่าเบี้ยประกันภัยเป็นไปตามพิกัดอัตราเบี้ยประกันภัยตามที่กำหนดโดยกรมการประกันภัย

ความเห็นคณะกรรมการตรวจสอบเกี่ยวกับบุคคลที่มีผลประโยชน์ร่วมกันและรายการที่เกี่ยวโยงกัน

ข้าพเจ้า นายสันต์ โชติพฤกษ์ นายนภดล พุฒรังษี และ นายยงยุทธ ผู้สันติ
คณะกรรมการตรวจสอบของบริษัท นำสินประกันภัย จำกัด (มหาชน)
ได้ตรวจสอบรายการที่เกี่ยวโยงกันระหว่างบริษัทฯกับบุคคลที่มีผลประโยชน์ร่วมกันตามที่ปรากฏในแบบแสดงรายการข้อมูลประจำปี
2546

(แบบ 56-1) และรายงานประจำปี 2546 (56-2)
แล้วมีความเห็นว่ารายการที่เกี่ยวโยงกันข้างต้นนี้ เป็นรายการค้าในการดำเนินธุรกิจที่ปกติ
และเป็นไปตามเงื่อนไขการค้าโดยทั่วไปของบริษัทฯ พร้อมกับมีการกำหนดราคายุติธรรม
หรือค่าตอบแทนตามราคาตลาดทั่วไป